**ΒΥΖΑΝΤΙΝΟΣ ΧΟΡΟΣ ΨΑΛΤΡΙΩΝ ‘ΑΙ ΑΔΟΥΣΑΙ’**

***ΧΟΡΟΣ ΨΑΛΤΡΙΩΝ ‘ΑΙ ΑΔΟΥΣΑΙ’***

Ο Χορός Ψαλτριών «Aι Άδουσαι», ιδρύθηκε στο Βόλο τον Νοέμβριο του 2012 από την Σέβη Μαζέρα, Μουσικολόγο, διδάκτορα Βυζαντινής Μουσικολογίας (ομοτ. καθ. Γρ.Σταθης Ε.Κ.Π. ΑΘΗΝΩΝ), Πιανίστα και Διπλωματούχο Βυζαντινής - Εκκλησιαστικής Μουσικής (μαθήτρια του αείμνηστου Εμμ. Χατζημάρκου). Η χορωδία απαρτίζεται από καλλίφωνες ψάλτριες που έχουν φοιτήσει στην Τέχνη της Ψαλτικής.

«Βασικό κίνητρο για τη δημιουργία του γυναικείου Χορού ‘ΑΔΟΥΣΑΙ’, στάθηκε η ανάγκη για την από κοινού έκφραση της ψαλτικής γνώσης, καθώς για την ενδελεχέστερη σπουδή των εκκλησιαστικών μελοποιημάτων. Η σπουδαιότητα του εγχειρήματος έγκειται στο ότι πρόκειται για γυναικείο Χορό ο οποίος μέσα από την γνώση της Ψαλτικής Τέχνης στοχεύει στην ορθή ερμηνεία και απόδοση των ψαλτικών συνθέσεων. Κύριοι σκοποί του Χορού είναι η έρευνα, η σπουδή και η παρουσίαση στην Ελλάδα αλλά και στο εξωτερικό, συνθέσεων βυζαντινών, μεταβυζαντινών και σύγχρονων μελουργών του αυθεντικού Ορθόδοξου Εκκλησιαστικού Μέλους. Στο ρεπερτόριο του Χορού περιλαμβάνονται συνθέσεις από τον 12ο και έως τον 21ο αιώνες. Μετά από πρόσκληση επίσημων Εκκλησιαστικών και Πολιτιστικών φορέων έχει λάβει μέρος σε χορωδιακά φεστιβάλ και εκδηλώσεις στην Ελλάδα και το εξωτερικό. Έχει παρουσιάσει αφιερωματικές συναυλίες με θέμα την «Θάλασσα στην Υμνογραφία», «Ύμνους: για την Παναγία, των Χριστουγέννων, του Πάσχα και πολλών άλλων μεγάλων εορτών της Ινδίκτου». Έχει επανειλημμένως προσκληθεί για την τέλεση Ιερών Ακολουθιών (Εσπερινός, Όρθρος και Θεία Λειτουργία) συχνά χοροστατούντων των Επισκόπων των αντίστοιχων μητροπόλεων. Ο Χορός είναι ήδη πολύ γνωστός και για την αδιάλειπτη τέλεση των Ακολουθιών των ‘Χαιρετισμών εις την Υπεραγία Θεοτόκο’ καθώς και για αυτή της Μ. Τρίτης στην οποία περιλαμβάνονται ύμνοι της πολύ γνωστής μελουργού του 9ου αιώνα της οσίας Κασσίας Μοναχής.»

Δρ. Σ.Μ.

**“VOLOS WOMEN’S BYZANTINE CHOIR "ADOUSAI** "

"ADOUSAI" is a Byzantine Choir based at the city of VOLOS, consisting of women chanters of the Greek Orthodox Chant. The choir was founded in November 2012 by Dr. Sevi Mazera, musicologist, Ph.D. in Byzantine Musicology (under Prof. Gregorios Stathis, Athens University), pianist and a teacher of Byzantine Music. The Choir consists of women chanters who have attended the Art of Byzantine Chant in a higher level.

“My main motivation for the creation of women's choir ‘ADOUSAI’ was the need for the joint expression of chanting knowledge. The main purpose is to research, study and present Byzantine, post-Byzantine and contemporary composers and their compositions. The Choir’s repertoire includes composers of Greek Orthodox Chant from the 12th to the 21th century. VOLOS WOMEN’S BYZANTINE CHOIR "ADOUSAI" have already given many concerts (‘Hymns to: ‘Virgin Mary’, ‘Christmas’, ‘Holly Easter’ and many of the Greatest Holly Fests) in Greece and abroad, after having been invited by Cultural and Ecclesiastical Organizations. They are called to participate in official Church Ceremonies (Vespers, Matins and Holly Mess) of the Greek Orthodox Church, often in the presence of the local Bishop. The Choir is famous for the execution of the Ceremonies of the ‘Salutations to the Virgin Mary’ and also of the ‘Great Thursday’s ceremony’ which includes Hymns written from the great women composer of the 9th century St. Kassiani”.

S.M. PhD.

***Δρ. ΣΕΒΗ ΜΑΖΕΡΑ***

Η Σέβη Μαζέρα, γεννήθηκε στο Βόλο. Είναι πτυχιούχος του Τμήματος Μουσικών Σπουδών του Α.Π.Θ. και Διδάκτωρ Βυζαντινής Μουσικολογίας του Ε.Κ.Π. Αθηνών με επιβλέποντα καθηγητή τον Γρηγόριο Θ. Στάθη. Η διατριβή της ‘Τα Μεγαλυνάρια Θεοτοκία της Ψαλτικής Τέχνης’ εκδόθηκε ως αρ. 16 της σειράς Μελέται του ΙΒΜ. Έχει διδάξει στην Ανώτατη Εκκλησιαστική Ακαδημία Βελλάς Ιωαννίνων. Διπλωματούχος πιάνου, βυζαντινής μουσικής και πτυχιούχος ανώτερων θεωρητικών (Αρμονίας, Αντίστιξης, και Φούγκας). Έχει εμφανιστεί σε ατομικά ρεσιτάλ και συναυλίες μουσικής δωματίου στην Ελλάδα και στο εξωτερικό (Αμερική, Αγγλία, Ισπανία, Βουλγαρία, Ιταλία, Γερμανία και Αίγυπτο). Σαν σολίστ έχει συμπράξει με ορχήστρες σε αφιερώματα κυρίως Ελλήνων αλλά και ξένων συνθετών. Είναι ιδρυτικό μέλος τού Μουσικού Συνόλου ΊΑΜΒΟΣ’ και συνεργάζεται με διεθνούς φήμης σολίστες σε ρεσιτάλ μουσικής δωματίου. Εργάστηκε στο Δημοτικό Ωδείο Βόλου και διετέλεσε υπεύθυνη της σχολής πιάνου στο Δημοτικό Ωδείο Αλμυρό. Είναι καθηγήτρια μουσικής στην πρωτοβάθμια εκπαίδευση από το 1997. Τα ερευνητικά της ενδιαφέροντα, και οι συμμετοχές της ως εισηγήτριας σε Διεθνή Συνέδρια (Ελλάδα, Κύπρος, Βουλγαρία, Σερβία, Ρουμανία, Τουρκία κ.α.), αφορούν κυρίως στις Διδακτικές Μεθόδους της Ψαλτικής Τέχνης, καθώς και στον τομέα της Συγκριτικής και Ιστορικής Μουσικολογίας. Διδάσκει Βυζαντινή Μουσική στο Δημοτικό Ωδείο Βόλου.